Sarjan ensimmäinen, 13 jaksoa sisältävä tuotantokausi esitettiin keväällä 2007. FX tilasi sarjaan toisen tuotantokauden, jonka oli myös määrä koostua 13 jaksosta, mutta käsikirjoittajien lakon vuoksi jaksomäärä jouduttiin leikkaamaan seitsemään. Toinen kausi esitettiin keväällä 2008, mutta katsojaluvut laskivat edelliseen kauteen verrattuna. Kesäkuussa 2008 Cox kertoi, ettei sarjasta tehdä kolmatta kautta.